62017TJ0318_INF
Sodba Splošnega sodišča (osmi senat) z dne 27. oktobra 2021 –Skupno podjetje Clean Sky 2/Revoind Industriale di Pindaru Gelu
(Zadeva T‑318/17)
„Arbitražna klavzula – Sporazum o nepovratnih sredstvih, sklenjen v okviru sedmega okvirnega programa za raziskave, tehnološki razvoj in predstavitvene dejavnosti (2007-2013) – Neizpolnitev pogodbe – Vračilo predplačil – Zamudne obresti – Postopek izdaje zamudne sodbe“
Sodni postopek – Tožba pred Splošnim sodiščem – Uporaba postopka z zamudno sodbo – Obveznost Splošnega sodišča, da ugodi predlogom tožeče stranke – Pogoji
(Poslovnik Splošnega sodišča, člen 123(3))
(Glej točke od 22 do 24 in 32.)
Predmet
Predlog na podlagi člena 272 PDEU, naj se družbi Revoind Industriale di Pindaru Gelu naloži, da vrne predplačilo v okviru sporazuma o nepovratnih sredstvih s partnerji št. 325940, skupaj z zamudnimi obrestmi.
Izrek
1.
Družbi Revoind Industriale di Pindaru Gelu Sas se naloži, da skupnemu podjetju Clean Sky 2 plača znesek 359.913,75 EUR, skupaj z zamudnimi obrestmi po letni obrestni meri 3,5 %, za obdobje od 31. januarja 2017 do popolnega plačila dolga.
2.
Družbi Revoind Industriale di Pindaru Gelu se naloži plačilo stroškov.